open-index/open-wikipedia-markdown huggingface dataset:
ลวรณ แสงสนิท

**ลวรณ แสงสนิท** (เกิด 27 มีนาคม พ.ศ. 2510) เป็นข้าราชการชาวไทย ปลัดกระทรวงการคลังของไทย รองประธานกรรมการมูลนิธิคุณหญิงลักขณา แสงสนิท เพื่อโรงเรียนนวมินทราชินูทิศ บดินทรเดชา อดีตอธิบดีกรมสรรพากร อดีตอธิบดีกรมสรรพสามิต

## ประวัติ
นายลวรณ แสงสนิท มีชื่อเล่นว่า บั๊ด เกิดเมื่อวันที่ 27 มีนาคม พ.ศ. 2510 ที่แขวงวชิรพยาบาล อำเภอดุสิต จังหวัดพระนคร เป็นบุตรชายคนที่ 2 จากทั้งหมด 3 คนของพลเอก วิโรจน์ แสงสนิท อดีตผู้บัญชาการทหารสูงสุด และอดีตรัฐมนตรีช่วยว่าการกระทรวงคมนาคม กับคุณหญิงลักขณา แสงสนิท จบการศึกษาระดับปริญญาตรีเศรษฐศาสตรบัณฑิตจากคณะเศรษฐศาสตร์ จุฬาลงกรณ์มหาวิทยาลัย เมื่อปี 2532 และปริญญาโท M.S. (Economic Policy and Planning) Northeastern University, USA เมื่อปี 2534

## รับราชการ
ในปี 2555 นายลวรณได้ดำรงตำแหน่งผู้อำนวยการสำนักนโยบายระบบการเงินและสถาบันการเงิน ในปีเดียวกันได้ดำรงตำแหน่งรองผู้อำนวยการสำนักงานเศรษฐกิจการคลัง จากนั้นในปี 2558 ได้ดำรงตำแหน่งที่ปรึกษาเศรษฐกิจการเงิน ต่อมาในปี 2559 ได้ดำรงตำแหน่งผู้ตรวจราชการกระทรวงการคลัง 

ในปี 2561 ได้ดำรงตำแหน่งผู้อำนวยการสำนักงานเศรษฐกิจการคลัง จากนั้นในปี 2563 ได้ดำรงตำแหน่งอธิบดีกรมสรรพสามิต ต่อมาในปี 2565 ได้ดำรงตำแหน่งอธิบดีกรมสรรพากร

กระทั่งวันที่ 13 กันยายน 2566 ในการประชุมคณะรัฐมนตรีที่ประชุมมีมติเลือกนายลวรณให้ดำรงตำแหน่งปลัดกระทรวงการคลังคนใหม่แทนนายกฤษฎา จีนะวิจารณะ ที่ลาออกจากราชการมารับตำแหน่งรัฐมนตรีช่วยว่าการกระทรวงการคลัง จากนั้นในวันที่ 2 ตุลาคม 2566 ได้มีพระบรมราชโองการโปรดเกล้าฯ แต่งตั้งให้นายลวรณดำรงตำแหน่งปลัดกระทรวงการคลังอย่างเป็นทางการโดยให้มีผลทันที

ในวันที่ 1 ตุลาคม พ.ศ. 2567 นายธีรลักษ์ แสงสนิท น้องชาย นายลวรณ แสงสนิท เป็น รองปลัดกระทรวงการคลัง

## ตำแหน่ง
* 19 สิงหาคม 2540
** รองเลขาธิการนายกรัฐมนตรีฝ่ายการเมือง
** รองผู้อำนวยการสำนักงานเศรษฐกิจการคลัง
* 26 สิงหาคม 2541 - รองประธานกรรมการมูลนิธิคุณหญิงลักขณา แสงสนิท เพื่อโรงเรียนนวมินทราชินูทิศ บดินทรเดชา
* 28 มกราคม 2558
** ที่ปรึกษาด้านเศรษฐกิจการเงิน สำนักงานเศรษฐกิจการคลัง
** ผู้ตรวจราชการกระทรวง กระทรวงการคลัง
* 1 ตุลาคม 2561 – ผู้อำนวยการสำนักงานเศรษฐกิจการคลัง
* 19 พฤศจิกายน 2562 – ประธานกรรมการในคณะกรรมการสถาบันคุ้มครองเงินฝาก
* 21 พฤษภาคม 2565 – อธิบดีกรมสรรพากร
* 2 ตุลาคม 2566 – ปลัดกระทรวงการคลัง

## เครื่องราชอิสริยาภรณ์

## อ้างอิง

หมวดหมู่:บุคคลจากเขตดุสิต
หมวดหมู่:ข้าราชการพลเรือนชาวไทย
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:อธิบดีกรมสรรพสามิต
หมวดหมู่:อธิบดีกรมสรรพากร
หมวดหมู่:ปลัดกระทรวงการคลังไทย
คอนเมบอลก่อนโอลิมปิก

**คอนเมบอลก่อนโอลิมปิก** เป็นการแข่งขันกีฬาฟุตบอลระดับนานาชาติในภูมิภาคอเมริกาใต้ ซึ่งจัดโดยสมาพันธ์ฟุตบอลอเมริกาใต้ เป็นการแข่งขันรอบคัดเลือกสำหรับกีฬาฟุตบอลในโอลิมปิกฤดูร้อน

ในปี ค.ศ. 1960 ทีมจากทวีปอเมริกาเหนือและอเมริกากลาง ก็เข้าร่วมแข่งขันรายการนี้เช่นกัน ก่อนปี ค.ศ. 1984 กำหนดเฉพาะผู้เล่นระดับจูเนียร์หรือผู้เล่นที่ไม่ใช่มืออาชีพเท่านั้นที่ได้รับอนุญาตให้เข้าร่วม ในปี ค.ศ. 1987 การแข่งขันเปิดให้ผู้เล่นคนใดก็ตามที่ไม่เคยเล่นในฟุตบอลโลก (ไม่ว่าจะเป็นการแข่งขันรอบคัดเลือกหรือในการแข่งขันรอบสุดท้าย) ตั้งแต่ปี ค.ศ. 1992 ซีโอไอตัดสินว่ามีเพียงผู้เล่นที่มีอายุต่ำกว่า 23 ปีเท่านั้น สามารถเข้าร่วมการแข่งขันโอลิมปิกได้ 

การแข่งขันนี้ไม่ได้จัดขึ้นระหว่างปี ค.ศ. 2007 ถึง 2015 เนื่องจาก ฟุตบอลเยาวชนชิงแชมป์อเมริกาใต้ได้รับเลือกให้เป็นการแข่งขันรอบคัดเลือกสำหรับการแข่งขันกีฬาโอลิมปิก การแข่งขันได้รับการเสนออีกครั้งสำหรับการแข่งขันปี ค.ศ. 2020

## ผลการแข่งขัน

;คำอธิบาย
ทีมที่ผ่านเข้ารอบโอลิมปิก:
* 1960: ชนะเลิศ รองชนะเลิศ และอันดับที่สาม
* 1964–ปัจจุบัน: แชมป์และรองชนะเลิศ

}
|}
;หมายเหตุ

## อ้างอิง

## แหล่งข้อมูลอื่น
* Pre-Olímpico - South-American Olympic Qualifying Tournament at the RSSSF 

หมวดหมู่:กีฬาฟุตบอลรอบคัดเลือกในโอลิมปิกฤดูร้อน
กีฬาฮอกกี้น้ำแข็งในโอลิมปิกเยาวชน

**กีฬาฮอกกี้น้ำแข็งในโอลิมปิกเยาวชน** ได้รับการบรรจุให้เข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูหนาว 2012 สำหรับทั้งเด็กชายและเด็กหญิง การแข่งขันแบบทีมหนึ่งรายการและการท้าทายทักษะส่วนบุคคลหนึ่งรายการเปิดกว้างสำหรับทุกเพศ ในปี ค.ศ. 2020 ความท้าทายด้านทักษะจะถูกแทนที่ด้วยการแข่งขันแบบผสมทีมชาติ 3 ต่อ 3

## ชาย

### การแข่งขัน

## หญิง

### การแข่งขัน

## อ้างอิง

ฮอกกี้น้ำแข็ง
หมวดหมู่:กีฬาฮอกกี้น้ำแข็งในโอลิมปิกเยาวชนฤดูหนาว
คอนเมบอลก่อนโอลิมปิก 2024

**คอนเมบอลก่อนโอลิมปิก 2024** (; ; ) จะเป็นการแข่งขันคอนเมบอลก่อนโอลิมปิกครั้งที่ 14 ซึ่งเป็นการแข่งขันฟุตบอลระดับนานาชาติทุกสี่ปี  และจำกัดอายุผู้เล่น จัดโดยสมาพันธ์ฟุตบอลอเมริกาใต้เพื่อตัดสินว่าทีมชาติชายอายุต่ำกว่า 23 ปีทีมใดจากภูมิภาคอเมริกาใต้ที่มีผ่านการคัดเลือกสำหรับกีฬาฟุตบอลในโอลิมปิกฤดูร้อน

ในเดือนกรกฎาคม ปี ค.ศ. 2022 คอนเมบอลได้ประกาศการกลับมาของการแข่งขันก่อนโอลิมปิกของทวีปอเมริกาใต้อีกครั้งในปี ค.ศ. 2024 โดยประเทศเวเนซุเอลาเป็นเจ้าภาพเป็นครั้งแรก

สองทีมอันดับสูงสุดจะผ่านเข้ารอบสู่การแข่งขันฟุตบอลชายในโอลิมปิกฤดูร้อน 2024 ที่ปารีสในฐานะตัวแทนของคอนเมบอล

## ทีม
คาดว่าทีมชาติสมาชิกทั้ง 10 ทีมจะเข้าร่วมการแข่งขันนี้

## อ้างอิง

## แหล่งข้อมูลอื่น
*CONMEBOL Preolímpico Colombia 2020, CONMEBOL.com
กระดูกสะบ้าหัก

**กระดูกสะบ้าหัก** () เป็นการหักของลูกสะบ้า อาการอาจรวมถึงการเจ็บ, บวม และฟกช้ำ ที่บริเวณหน้าข้อเข่า ในบางรายอาจเดินไม่ได้ อาการแทรกซ้อนอาจรวมถึงการบาดเจ็บของกระดูกทีเบีย, ฟีเมอร์ หรือ เส้นเอ็นข้อเข่า

โดยทั่วไปกระดูกสะบ้าหักมักเกิดจากการการกระทบกระทั่งอย่างรุนแรงเข้าที่หน้าเข่า หรือการล้มเอาเข่าลง กระดูกสะบ้ายังสามารถแตกได้โดยอ้อม เช่น การหดรัดโดยฉับพลันของ กล้ามเนื้อคว็อดไดรเส็ปส์ในเขาสามารถดึงรั้งกระดูกสะบ้าให้แตกได้ การวินิจฉัยทำได้จากอาการแสดงและยืนยันโดยใช้เอ็กซ์เรย์ ส่วนในเด็กอาจจำเป็นต้องใช่เอ็มอาร์ไอ

การรักษาอาจต้องใช้การผ่าตัดหรือไม่ก็ได้ ขึ้นอยู่กับชนิดของการหัก การหักที่ไม่มีการเลื่อน (Undisplaced fracture) มักใช้การรักษาโดยทำคาสต์ แม้ในบางรายที่มีการเลื่อน (displaced fractures) ก็สามารุรักษาด้วยการทำคาสต์ตราบใดก็ตามที่ผู้ป่วยสามารถยืนขาออกได้โดยไม่ต้องมีผู้ให้ความช่วยเหลือ โดยปกติแล้วจะทำการบังคับให้ขาไม่ขยับ (immobilized) และคาอยู่ในท่าขาตรงเป็นเวลาสามสัปดาห์แรก จากนั้นจึงอนุญาตให้สามารถงอข้อเข่าเพิ่มขึ้นโดยเพิ่มองศาไปเรื่อย ๆ การหักรูปแบบอื่นโดยทั่วไปมักต้องผ่าตัด

กระดูกสะบ้าหักคิดเป็นราว 1% ของกรณีกระดูกหักทั้งหมด พบในเพศขายมากกว่าเพศหญิง และในวัยกลางคนมากที่สุด พยากรณ์โรคหลังได้รับการรักษาโดยทั่วไปดี

## อาการและอาการแสดง
กระดูกสะบ้าหักมักเกิดขึ้นจามหลังประวัติการบาดเจ็บและมักมาด้วยอาการบวม ปวด หรือฟกช้ำของเข่า และมักไม่สามารถทั้งงอและยืดข้อเข่าได้ อาการเจ็บปวดจะเป็นหนักขึ้นเมื่อผู้ป่วยพยายามยืน และบางรายอาจไม่สามารถเดินได้ อาการปวดยังเป็นหนักขึ้นได้จากการนั่งต่อกันเป็นเวลานาน สามารรู้สึกได้ถึงความเสียหายในลูกสะบ้าที่รู้สึกเจ็บร่วม (painful defect) และสามารถมีเลือดคั่งในข้อร่วมได้

### อาการแทรกซ้อน
อาการแทรกซ้อนอาจรวมถึงการบาดเจ็บของกระดูกทีเบีย, ฟีเมอร์ หรือ เส้นเอ็นข้อเข่า ในระยะยาว เข่าอาจไม่ฟื้นคืนระยะการเคลื่อนไหวได้เท่าปกติ อาการเจ็บอาจคงอยู่ต่อไป และเพิ่มความเสี่ยงในการเกิดไขข้อกระดูกอักเสบที่ข้อเข่า ในกรณีที่มีแผลเปิด เช่นใน กระดูกหักแบบเปิด อาการแทรกซ้อนอาจรวมถึงความเสี่ยงติดเชื้อ, กระดูกที่หักไม่สามารถเชื่อมกันได้ หรือเกิดออสทีโอเน็กครอสิส

## ประเภท
กระดูกสะบ้าสามารถหักได้หลายทางขึ้นอยู่กับรูปแบบการบาดเจ็บ และสามารถหัออกเป็นสองชิ้นหรือมากกว่า รูปแบบการแตกรวมถึง แบบทรานสเวิร์ส (transverse) ซึ่งเป็นรูปแบบที่พบบ่อยที่สุด มีลักษณะรอยแตกเส้นเดียว แบบอื่น ๆ คือ มาร์จินอล (marginal), ออสทีโอคอนดรอล (osteochondral) และแบบ เวอร์ทิคอล (vertical) ซึ่งพบได้น้อย หรือ สเตลเลต (stellate) ที่ซึ่งมีการบีบอัดโดยตรงทำให้เกิดแบบแผนเฉาพะของกระดูกที่แตกละเอียด  การแตกของกระดูกสะบ้ายังสามารถจัดประเภทอีกเป็นแบบที่มีการเคลื่อน (displaced) ที่ซึ่งปลายที่แตกของกระดูกไม่อยู่ในร่องในรอยและมีการแยกออกมากกว่า 2 เซนติเมตร กับแบบไม่มีการเคลื่อน (undisplaced) และแบบอยู่กับที่ (stable) ที่ซึ่งชิ้นของกระดูกยังคงอยู่ติดกัน ในกรรีที่ชิ้นส่วนกระดูกสะบ้ายื่นออกมาจากผิวหนัง จะเรียกว่าการหักแบบเปิด (open patella fracture) ส่วนแบบที่ผิวหนังยังคงอยู่ปกติจะเรียกว่าแบบปิด


File:Patellaquerfraktur seitlich.jpg|แบบทรานสเวิร์ส (Transverse fracture of patella)
File:ZP+B fraktura patelly (39).jpg|แบบแตกละเอียด (Comminuted fracture of patella)
File:Patellafraktur laengs.jpg|แบบออสทีโอคอนดรอล (Osteochondral fracture of patella)
File:Patella fracture.JPG|แบบเวอร์ทิคอล (Vertical patella fracture)


## อ้างอิง
การผูกขาดโดยผู้ขายน้อยราย

**การผูกขาดโดยผู้ขายน้อยราย** () คือตลาดที่การควบคุมอุตสาหกรรมอยู่ในมือของผู้ขายรายใหญ่เพียงไม่กี่รายที่เป็นเจ้าของส่วนแบ่งตลาดอย่างเด่นชัด ตลาดผู้ขายน้อยรายมีสินค้าที่เหมือนกัน มีผู้เข้าร่วมตลาดน้อยรายและมีอุปสงค์ยืดหยุ่นน้อยสำหรับผลิตภัณฑ์ในอุตสาหกรรมเหล่านั้น ผลจากอำนาจทางการตลาดที่สำคัญ บริษัทในตลาดผู้ขายน้อยรายสามารถมีอิทธิพลต่อราคาผ่านการควบคุมฟังก์ชันอุปทาน บริษัทในการผูกขาดโดยผู้ขายน้อยรายยังพึ่งพาซึ่งกันและกัน เนื่องจากการกระทำใด ๆ ของบริษัทหนึ่งคาดว่าจะส่งผลกระทบต่อบริษัทอื่น ๆ ในตลาด และทำให้เกิดปฏิกิริยาหรือการกระทำที่ตามมา เป็นผลให้บริษัทในตลาดผู้ขายน้อยรายมักจะหันไปใช้การสมรู้ร่วมคิดเพื่อเพิ่มผลกำไรสูงสุด

เขตอำนาจหลายแห่งถือว่าการสมรู้ร่วมคิดนั้นผิดกฎหมายเนื่องจากเป็นการฝ่าฝืนกฎหมายการแข่งขันและถือเป็นพฤติกรรมต่อต้านการแข่งขัน กฎหมายการแข่งขันของสหภาพยุโรป ในยุโรปห้ามมิให้กระทำการต่อต้านการแข่งขัน เช่น การกำหนดราคา และผู้แข่งขันจัดการตลาดที่ส่งผลต่ออุปทานและการค้าของตลาด ในสหรัฐ แผนกต่อต้านการผูกขาดของกระทรวงยุติธรรมของสหรัฐและคณะกรรมาธิการการค้าของรัฐบาลกลางมีหน้าที่ระงับการผูกขาด ในประเทศออสเตรเลีย พระราชบัญญัติการแข่งขันและผู้บริโภคของรัฐบาลกลางปี 2010 มีรายละเอียดเกี่ยวกับการห้ามและกฎระเบียบของข้อตกลงและแนวปฏิบัติต่อต้านการแข่งขัน แม้ว่ากฎหมายเหล่านี้จะดูแข็งกร้าว แต่โดยทั่วไปแล้วกฎหมายเหล่านี้จะใช้เฉพาะเมื่อบริษัทมีส่วนร่วมในการสมรู้ร่วมคิดอย่างเป็นทางการ เช่น กลุ่มผู้ผูกขาดเพื่อครอบงำตลาด บริษัทต่าง ๆ จึงมักจะหลีกเลี่ยงผลทางกฎหมายโดยใช้กลยุทธที่มีเลศนัย (tacit collusion) เนื่องจากการสมรู้ร่วมคิดสามารถพิสูจน์ได้ผ่านการสื่อสารโดยตรงระหว่างบริษัทเท่านั้น

ภายในเศรษฐกิจหลังสังคมนิยม การผูกขาดโดยผู้ขายน้อยรายอาจเด่นชัดเป็นพิเศษ ตัวอย่างเช่น ในอาร์เมเนียที่ซึ่งชนชั้นสูงทางธุรกิจมีส่วนร่วมในการผูกขาด โดยร้อยละ 19  ของเศรษฐกิจทั้งหมดถูกผูกขาด ทำให้เป็นประเทศที่ถูกผูกขาดมากที่สุดในภูมิภาค

มีหลายอุตสาหกรรมที่กล่าวได้ว่าเป็นการผูกขาดโดยผู้ขายน้อยราย เช่น อุตสาหกรรมการบินพลเรือน ผู้ให้บริการไฟฟ้า โทรคมนาคม การขนส่งทางรถไฟ การแปรรูปอาหาร บริการงานศพ การกลั่นน้ำตาล การทำเบียร์ การทำเยื่อกระดาษและกระดาษ และการผลิตรถยนต์

## อ้างอิง

หมวดหมู่:โครงสร้างตลาดและการกำหนดราคา
พระยาพลพรรคภิบาล (น้อม ศาตะมาน)

พลตำรวจตรี **พระยาพลพรรคภิบาล (น้อม ศาตะมาน)** (30 มิถุนายน พ.ศ. 2419 – 23 พฤษภาคม พ.ศ. 2473) เป็นอดีตนายตำรวจชาวไทย เคยดำรงตำแหน่งผู้บัญชาการตำรวจนครบาลคนที่ 2 ระหว่างปี 2472 – 2473 และเป็นต้นตระกูลศาตะมาน โดยเป็นนามสกุลพระราชทานลำดับที่ 2489 ได้รับพระราชทานเมื่อวันที่ 5 กันยายน พ.ศ. 2458

## ประวัติ
พลตำรวจตรี พระยาพลพรรคภิบาล เกิดเมื่อวันที่ 30 มิถุนายน พ.ศ. 2419 เป็นบุตรชายของ ขุนมรัสตานุการ (สาตร์ ศาตะมาน) กับนางปริก ศาตะมาน ปู่ชื่อ พระประธานเพ็ชร์ (มี ศาตะมาน) มีพี่ชายที่รับราชการเช่นกันคือ นายพันตำรวจตรี หลวงอารีราษฎร์ (ชม ศาตะมาน)

## รับราชการ
พระยาพลพรรคภิบาลเริ่มต้นรับราชการในตำแหน่ง เสมียนกรมศึกษาธิการ กระทรวงธรรมการ เมื่อปี 2435 ก่อนโอนย้ายมารับราชการเป็นเสมียนประจำที่ว่าการกรมกองตระเวน เมื่อปี 2437 กระทั่งปี 2447 จึงได้ขึ้นเป็นสารวัตรใหญ่ จากนั้นในวันที่ 10 ตุลาคม พ.ศ. 2448 ท่านได้เข้าเฝ้ารับพระราชทานสัญญาบัตรบรรดาศักดิ์เป็น หลวงพลพรรคภิบาล ถือศักดินา 600 ต่อมาในปี 2450 ได้ย้ายไปรับราชการเป็นปลัดกรมที่กองตระเวนสรรพากร แผนกกองอากร

จากนั้นในปี 2452 ท่านจึงได้กลับมารับราชการที่กรมกองตระเวน แผนกกองตระเวนชั้นใน ในตำแหน่งเจ้ากรมตำรวจสายลำน้ำ (ต่อมาคือตำแหน่งผู้บังคับการตำรวจนครบาลสายลำน้ำ) ต่อมาในวันที่ 1 มกราคม พ.ศ. 2457 ท่านได้เลื่อนบรรดาศักดิ์เป็นพระในนามเดิม ถือศักดินา 800 ในวันที่ 3 มิถุนายน พ.ศ. 2458 ได้มีพระบรมราชโองการโปรดเกล้าฯ พระราชทานยศให้ท่านเป็น อำมาตย์เอก พระพลพรรคภิบาล และได้เข้ารับพระราชทานสัญญาบัตรบรรดาศักดิ์ที่พระที่นั่งจักรีมหาปราสาท เมื่อวันที่ 27 กันยายน พ.ศ. 2458

ต่อมาในวันที่ 17 มกราคม พ.ศ. 2458 ได้มีพระบรมราชโองการโปรดเกล้าฯ ให้เปลี่ยนนามกรมกองตระเวนเป็นกรมตำรวจพระนครบาล พร้อมกับเปลี่ยนยศขุนนางข้าราชการในกรมตำรวจพระนครบาลจากยศฝ่ายพลเรือนเป็นยศตำรวจตามยศเดิมคือ รองอำมาตย์ เป็น นายร้อยตำรวจ, อำมาตย์ เป็น นายพันตำรวจ และมหาอำมาตย์ เป็น นายพลตำรวจ ทำให้ท่านเปลี่ยนยศกลายเป็น นายพันตำรวจเอก พระพลพรรคภิบาล ในวันที่ 13 ธันวาคม พ.ศ. 2459 ท่านได้เลื่อนบรรดาศักดิ์เป็นพระยาในนามเดิม ถือศักดินา 1000 และได้เข้ารับพระราชทานสัญญาบัตรบรรดาศักดิ์เมื่อวันที่ 16 กรกฎาคม พ.ศ. 2460

ในวันที่ 22 มกราคม พ.ศ. 2466 ท่านได้ย้ายไปรับตำแหน่ง ผู้บังคับการตำรวจนครบาลสายบางรัก แทน นายพันตำรวจเอก ซีซิล บีเดล ฟอลเล็ต ที่ขยับไปรับตำแหน่งผู้ช่วยผู้บัญชาการตำรวจนครบาล ต่อมาในวันที่ 31 พฤษภาคม พ.ศ. 2469 ท่านได้ย้ายไปรับตำแหน่ง ผู้บังคับการตำรวจนครบาลสายพระนคร จากนั้นในวันที่ 1 พฤษภาคม พ.ศ. 2472 ท่านได้รับแต่งตั้งให้เป็นผู้บัญชาการตำรวจนครบาลแทนที่นายพลตำรวจตรี พระยาอธิกรณ์ประกาศ (หลุย จาติกวณิช) ที่ขยับขึ้นไปดำรงตำแหน่งอธิบดีกรมตำรวจภูธร ในวันที่ 1 พฤศจิกายน ศกเดียวกัน ท่านได้รับพระราชทานยศ นายพลตำรวจตรี พร้อมกับพระยาอธิกรณ์ประกาศ ที่ได้รับพระราชทานยศ นายพลตำรวจโท หลังจากที่ท่านถึงแก่กรรมเมื่อกลางปี 2473 ในช่วงปลายปีได้มีการแต่งตั้งให้ นายพันตำรวจเอก พระยาอาษาพลนิกร (อึ่ง อรรถจินดา) ผู้บังคับการตำรวจนครบาลสายพระนคร (ต่อมาได้รับพระราชทานยศ นายพลตำรวจตรี) ซึ่งรักษาราชการแทนในตำแหน่ง ผู้บัญชาการตำรวจนครบาล เป็น ผู้บัญชาการตำรวจนครบาล คนใหม่

## เครื่องราชอิสริยาภรณ์

## อ้างอิง

หมวดหมู่:ขุนนางไทย
หมวดหมู่:ตำรวจชาวไทย
หมวดหมู่:ผู้บัญชาการตำรวจนครบาล
หมวดหมู่:บรรดาศักดิ์ชั้นพระยา
อ
หมวดหมู่:เสียชีวิตจากเส้นประสาทพิการ
หมวดหมู่:นายพลชาวไทย
หมวดหมู่:พลตํารวจตรี
คาซัตคิน

**คาซัตคิน** () อาจหมายถึง
* อีวาน ดมีตรีเยวิช คาซัตคิน - นักบวชชาวรัสเซีย
* นิโคไล คาซัตคิน - จิตรกรชาวรัสเซีย
นีโคไล ยาปอนสกี

**นีโคไล** (, 1 สิงหาคม 1836 (ปฏิทินรัสเซีย) – 16 กุมภาพันธ์ 1912 (ปฏิทินเกรกอเรียน)) เป็น อาร์กบิชอป (ตำแหน่งตอนเสียชีวิต) ผู้เผยแพร่ ศาสนาคริสต์นิกายออร์ทอดอกซ์ไปยังญี่ปุ่น ผู้ก่อตั้งคริสตจักรออร์ทอดอกซ์ญี่ปุ่น เขาเป็นนักบุญที่ได้รับการสถาปนาในคริสตจักรออร์ทอดอกซ์ และดำรงตำแหน่งอัครสาวกย่อย

ชื่อนีโคไลเป็นชื่อนักบวช ชื่อจริงของเขาคือ **อีวาน ดมีตรีเยวิช คาซัตคิน** () ในคริสตจักรออร์ทอดอกซ์ญี่ปุ่น เขามักถูกเรียกว่า "**อัครสาวกย่อยนักบุญนีโคไล**" (亜使徒聖ニコライ)

เมื่อนีโคไลเป็นนักเรียนเซมินารี เขาได้รู้ข่าวเรื่องการรับสมัครนักบวชสำหรับคริสตจักรที่ติดกับ สถานกงสุลรัสเซียในญี่ปุ่น จึงได้รับอาสา เขาอุทิศชีวิตของเขาในฐานะผู้เผยแพร่คริสตจักรออร์ทอดอกซ์ในญี่ปุ่น และแม้กระทั่งในช่วงสงครามรัสเซีย–ญี่ปุ่น เขาก็ยังคงอยู่ในญี่ปุ่นไปตลอดจนเสียชีวิตที่นั่น

## อ้างอิง

หมวดหมู่:บุคคลที่เสียชีวิตในปี พ.ศ. 2455
หมวดหมู่:บุคคลที่เกิดในปี พ.ศ. 2379
หมวดหมู่:คริสตจักรรัสเซียออร์ทอดอกซ์
กีฬาเบสบอลในเอเชียนเกมส์ 2022

**กีฬาเบสบอลในเอเชียนเกมส์ 2022** จะจัดขึ้นที่เฉาจิ่ง, ประเทศจีน ตั้งแต่วันที่ 26 กันยายน ถึง 7 ตุลาคม ค.ศ. 2023 ทีมที่มีอันดับสูงสุดหกทีมจะได้ผ่านเข้าสู่การจับฉลากหลัก สามทีมอันดับล่างสุดจะแข่งขันกัน โดยทีมสองอันดับแรกจะผ่านเข้ารอบเข้าสู่การจับฉลากหลัก

## กำหนดการแข่งขัน

## ผู้ได้รับเหรียญรางวัล

## สรุปผลการแข่งขัน

## อ้างอิง

## แหล่งข้อมูลอื่น
*WBSC Asia

เบสบอล
วอยีสลาฟ คอชตูนีตซา

**วอยีสลาฟ คอชตูนีตซา** (; เกิด 24 มีนาคม 1944) เป็นอดีตนักการเมืองชาวเซอร์เบีย ซึ่งดำรงตำแหน่งประธานาธิบดีคนสุดท้ายของสหพันธ์สาธารณรัฐยูโกสลาเวีย ตั้งแต่ปี 2000 ถึง 2003 และเป็นนายกรัฐมนตรีของเซอร์เบียตั้งแต่ปี 2004 ถึง 2008

คอชตูนีตซาชนะการเลือกตั้งประธานาธิบดียูโกสลาเวียในปี 2000 ในฐานะผู้สมัครจากกลุ่มพันธมิตรประชาธิปไตยฝ่ายค้านแห่งเซอร์เบีย (DOS) ซึ่งนำไปสู่การโค่นล้มสลอบอดัน มีลอเชวิช และการยกเลิกการคว่ำบาตรระหว่างประเทศต่อยูโกสลาเวีย เขาคัดค้านความร่วมมืออย่างเคร่งครัดกับศาลอาญาระหว่างประเทศสำหรับอดีตยูโกสลาเวีย (ICTY) และพรรคของเขาออกจากรัฐบาลผสมเพื่อประท้วงการตัดสินใจส่งผู้ร้ายข้ามแดนไปยังศาลอาญาระหว่างประเทศ หลังการเลือกตั้งรัฐสภาเซอร์เบีย 2003 ซึ่งเป็นการเลือกตั้งครั้งแรกหลังจากการยุบพันธมิตร DOS และการลอบสังหารนายกรัฐมนตรีซอรัน ดินดิช คอชตูนีตซาได้จัดตั้งรัฐบาลเสียงข้างน้อยโดยได้รับการสนับสนุนจากมีลอเชวิชและพรรคสังคมนิยมเซอร์เบีย และกลายเป็นหัวหน้ารัฐบาล เขาเป็นหนึ่งในบุคคลสำคัญในการนำรัฐธรรมนูญฉบับแรกของเซอร์เบียที่เป็นเสรี รวมถึงการประกาศว่าเซอร์เบียเป็นประเทศที่เป็นกลาง ในช่วงรัฐบาลชุดที่ 2 ของเขา (2007-2008) เขาไม่เห็นด้วยกับการลงนามในข้อตกลงการรักษาเสถียรภาพและสมาคม (SAA) กับสหภาพยุโรป ซึ่งนำไปสู่การล่มสลายของรัฐบาลหลังจากผ่านไปหนึ่งปี และการเลือกตั้งในช่วงต้นได้รับชัยชนะจากพรรคที่ฝักใฝ่ยุโรป 

เขาเป็นหนึ่งในผู้ก่อตั้งและเป็นประธานาธิบดีคนแรกของพรรคประชาธิปไตยเซอร์เบียนับตั้งแต่ก่อตั้งในปี 1992 จนถึงวันที่ 19 มีนาคม 2014 เมื่อเขาลาออกจากตำแหน่งประธานพรรคและออกจากการเมืองที่กระตือรือร้นหลังจากพรรคของเขาล้มเหลวในการเข้าสู่เกณฑ์ 5% เพื่อเข้าสู่เลือกตั้งรัฐสภาครั้งแรกในประวัติศาสตร์ ในเดือนตุลาคม 2014 เขาออกจากพรรคหลังจากไม่เห็นด้วยกับผู้นำพรรคใหม่ในเรื่องที่เขามองว่าเป็นการละทิ้งนโยบายความเป็นกลางทางการเมือง ในเดือนพฤศจิกายน 2014 เขาเป็นหนึ่งในผู้ก่อตั้ง "ขบวนการรัฐแห่งเซอร์เบีย" ฝ่ายขวาที่ไม่เชื่อเรื่องเงินยูโร

## อ้างอิง

หมวดหมู่:บุคคลจากเบลเกรด
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2487
หมวดหมู่:ชาวเซอร์เบีย
โนบอดีโนไครม์

**"โนบอดีโนไครม์"** () เป็นเพลงที่ประพันธ์และบันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ สำหรับสตูดิโออัลบั้มชุดที่เก้า *[[เอฟเวอร์มอร์ (อัลบั้มเทย์เลอร์ สวิฟต์)|เอฟเวอร์มอร์]]* (2020) ร้องรับเชิญโดยวงดนตรีอเมริกัน ไฮม์ เผยแพร่ทางวิทยุคันทรีในสหรัฐโดยรีพับลิกเรเคิดส์และเอ็มซีเอแนชวิลล์ เมื่อวันที่ 11 มกราคม ค.ศ. 2021 และเป็นซิงเกิลของอัลบั้ม

"โนบอดีโนไครม์" ผลิตโดยสวิฟต์และแอรอน เดสเนอร์ เป็นเพลงคันทรีที่ผสมผสานการเรียบเรียงดนตรีตะวันตกเข้ากับแนวเพลงคันทรีร็อกและป็อปร็อกที่สวิฟต์คุ้นเคย เป็นเพลงมอร์เดอร์บัลลาด (Murder ballad) มีบทประพันธ์เพลงที่ได้รับแรงบันดาลใจจากแนวนิยายนัวร์ (Noir fiction) มีเนื้อหาเกี่ยวกับตัวละครชื่อเอสเต ซึ่งถูกสามีของเธอฆ่าหลังจากที่เธอพบว่าเขานอกใจ โดยไม่สามารถพิสูจน์ได้ว่าสามีนั้นมีความผิด ผู้บรรยายเพลงเป็นเพื่อนของเอสเต ที่ล้างแค้นให้กับการตายเพื่อนของเธอด้วยการฆาตกรรมเขา โดยลบหลักฐานสำคัญ และใส่ร้ายหญิงชู้ว่าเป็นผู้ฆ่า ตัวละครหลักตั้งชื่อตามเอสเต ไฮม์ มือเบสของวง

นักวิจารณ์เพลงยกย่อง "โนบอดีโนไครม์" ว่าเป็นการเล่าเรื่องในรูปแบบภาพยนตร์และการผลิตเพลงคันทรี ซิงเกิลนี้ขึ้น 20 อันดับแรกในชาร์ตออสเตรเลีย แคนาดา ไอร์แลนด์ และสหราชอาณาจักร ในสหรัฐ ขึ้นสูงสุดที่อันดับสองในชาร์ตฮอตคันทรีซองก์ และอยู่อันดับที่ 34 ใน''บิลบอร์ด''ฮอต 100 ซึ่งถือว่าเป็นการเข้าสู่ชาร์ตฮอต 100 เป็นรายการแรกของไฮม์ หลังจากเผยแพร่ทางวิทยุคันทรีในสหรัฐ "โนบอดีโนไครม์" สามารถขึ้นสูงสุดอันดับที่ 54 ในชาร์ตคันทรีแอร์เพลย์ ในการแสดงคอนเสิร์ตทัวร์ดิเอราส์ทัวร์ (2023–24) วงไฮม์ได้รับหน้าที่ในการแสดงเปิดคอนเสิร์ต และเพลง "โนบอดีโนไครม์" เป็นหนึ่งในรายการเพลงที่สวิฟต์ขึ้นแสดง

## ชาร์ต

## การรับรอง

## ประวัติการจำหน่าย

## อ้างอิง

หมวดหมู่:เพลงในปี พ.ศ. 2563
หมวดหมู่:ซิงเกิลในปี พ.ศ. 2564
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
หมวดหมู่:ซิงเกิลในสังกัดรีพับลิกเรเคิดส์
หมวดหมู่:เพลงป็อปร็อกอเมริกัน
คีธ แฮริง

**คีธ อัลเลน แฮริง** (; 4 พฤษภาคม ค.ศ. 1958 – 16 กุมภาพันธ์ ค.ศ. 1990) เป็นศิลปินชาวอเมริกัน ซึ่งเป็นงานศิลปะประชานิยมที่เกิดจากกลุ่มวัฒนธรรมย่อยรอยขูดขีดเขียนในนครนิวยอร์กช่วงคริสต์ทศวรรษที่ 1980 รูปภาพแอนิเมชันของเขา "กลายเป็นภาษาภาพที่ได้การยอมรับอย่างกว้างขวาง"  ผลงานส่วนใหญ่ของเขามีทั้งการพาดพิงถึงเรื่องเพศซึ่งนำไปสู่การเคลื่อนไหวของสังคมในการใช้รูปภาพสนับสนุนเรื่องการร่วมเพศอย่างปลอดภัย และการรับรู้เกี่ยวกับโรคเอดส์ นอกจากนี้ผลงานของเขายังได้ถูกจัดแสดงในงานนิทรรศการศิลปะมากมาย ซึ่งเขาได้มีส่วนร่วมในการแสดงผลงานทั้งในระดับประเทศ และในระดับนานาชาติ อาทิ ดอคูเมนทา ในคัสเซิล, งานนิทรรศการศิลปะวิตนีย์ ในนครนิวยอร์ก, งานนิทรรศการศิลปะเซาเปาลู และงานนิทรรศการศิลปะเวนิส โดยพิพิธภัณฑ์วิตนีย์ได้จัดแสดงนิทรรศการศิลปะของผลงานแฮริงอีกครั้งในปี ค.ศ. 1997 

ความนิยมของแฮริงได้พัฒนาขึ้นจากการที่เขาได้ไปวาดภาพในรถไฟใต้ดินนครนิวยอร์กโดยใช้ชอล์กวาดร่างทั้งในรูปแบบของรูปทรงที่หลากหลาย, รูปสุนัข และรูปภาพแบบสมัยใหม่บนพื้นที่สีดำที่วางเปล่า หลังจากที่เขาเริ่มได้รับการยอมรับจากสาธารณชนมากขึ้น แฮริงก็ได้เริ่มสร้างสรรค์ผลงานสีสันขนาดใหญ่บนกำแพงเป็นจำนวนมาก เขาได้สร้างสรรค์ผลงานศิลปะในที่สาธารณะมากกว่า 50 ชิ้นในช่วง ค.ศ. 1982 ถึง 1989 ผลงานหลายชิ้นที่เขาสร้างขึ้นได้ถูกบริจาคไปให้กับโรงพยาบาล, ศูนย์รับเลี้ยงเด็ก และโรงเรียน ใน ค.ศ. 1986 แฮริงได้ทำการเปิดกิจการป็อปช็อปเพื่อเป็นการขยายผลงานของเขา ซึ่งผลงานในช่วงหลังของเขามักจะสื่อถึงประเด็นทางการเมือง และสังคมเป็นส่วนใหญ่ ทั้งในประเด็นการต่อต้านโคเคน, ประเด็นการต่อต้านการถือผิว, การร่วมเพศอย่างปลอดภัย, รักร่วมเพศ และโรคเอดส์ ซึ่งผ่านการยึดถือของเขาเอง

ด้านชีวิตส่วนตัวแฮริงได้ออกมาเปิดเผยว่าเขาเป็นเกย์ แฮริงได้เสียชีวิตด้วยโรคเอดส์ในวันที่ 16 กุมภาพันธ์ ค.ศ. 1990 ใน ค.ศ. 2014 ชื่อของเขาได้ถูกจารึกลงในถนนเกียรติยศสายรุ้ง ณ ซานฟรานซิสโก ซึ่งเป็นถนนที่รวบรวมรายชื่อของบุคคลที่มีความหลากหลายทางเพศ ที่มีส่วนสำคัญในสายอาชีพของตนเอง ใน ค.ศ. 2019 เขาได้รับการจารึกชื่อให้เป็น 1 ใน 50 ของชาวอเมริกันที่เป็น  "ผู้ริเริ่ม, ผู้บุกเบิก และวีรบุรุษ" บนกำแพงเกียรติยศแอลจีบีทีคิวแห่งชาติซึ่งอยู่ภายในอนุสาวรีย์แห่งชาติสโตนวอลล์ ณ สโตนวอลล์อินน์, นครนิวยอร์ก

## อ้างอิง

## บรรณานุกรม
* 
* 

## หนังสือเพิ่มเติม
* Haring, Keith. *Keith Haring Journals*, Penguin Classics, 2010. 
*Reading Public Museum, ''Keith Haring: Journey of the Radiant Baby'', Piermont, New Hampshire : Bunker Hill Publishing Co., 2006. 
* Van Pee, Yasmine. ''Boredom is always counterrevolutionary: art in downtown New York nightclubs, 1978–1985'' (M.A. thesis, Center for Curatorial Studies at Bard College, 2004)

## แหล่งข้อมูลอื่น

* ชีวประวัติในมูลนิธิคีธ แฮริง
* มูลนิธิคีธ แฮริง
—
* คีธ แฮริง | Google Arts & Culture
* คีธ แฮริง | MoMA
* คีธ แฮริง | Whitney

หมวดหมู่:บุคคลจากรัฐเพนซิลเวเนีย
หมวดหมู่:ป็อปอาร์ต
หมวดหมู่:ชายรักร่วมเพศชาวอเมริกัน
หมวดหมู่:ศิลปินชาวอเมริกัน
หมวดหมู่:จิตรกรชาวอเมริกัน
หมวดหมู่:นักเคลื่อนไหวชาวอเมริกัน
หมวดหมู่:นักธุรกิจชาวอเมริกัน
หมวดหมู่:ศิลปินที่มีความหลากหลายทางเพศ
หมวดหมู่:นักธุรกิจที่มีความหลากหลายทางเพศ
หมวดหมู่:นักเขียนชาวอเมริกันที่มีความหลากหลายทางเพศ
หมวดหมู่:บุคคลที่เสียชีวิตด้วยโรคเอดส์
เวทมนตร์ของผู้กลับมาต้องไม่ธรรมดา

***เวทมนตร์ของผู้กลับมาต้องไม่ธรรมดา*** (, ) เป็นนวนิยายเว็บเกาหลีใต้ เขียนโดยยูโซนัน เผยแพร่ในแพลตฟอร์มการ์ตูนและนิยายดิจิตอลคากาโอเพจของคากาโอตั้งแต่เดือนกันยายน พ.ศ. 2559 ถึงสิงหาคม พ.ศ. 2562 มีการตีพิมพ์เป็นฉบับภาษาไทยโดยสำนักพิมพ์เลวอน เว็บตูนดัดแปลงเผยแพร่ทางคากาโอเพจตั้งแต่เดือนพฤษภาคม พ.ศ. 2561 และวาดภาพโดยอุกจักกา ได้รับการแปลภาษาไทยอย่างเป็นทางการเผยแพร่ทางคากาโอเว็บตูนในชื่อเรื่องภาษาไทยว่า ***พลังขั้นเทพของจอมเวทจุติใหม่*** ซีรีส์อนิเมะโทรทัศน์ดัดแปลงผลิตโดยสตูดิโออาร์โวแอนิเมชันมีกำหนดออกอากาศในเดือนตุลาคม พ.ศ. 2566

## ตัวละคร
;
:

## อ้างอิง

## แหล่งข้อมูลอื่น
*  ที่คากาโอเพจ 
*  ที่คากาโอเพจ 
* เว็บไซต์ทางการของเว็บตูน ที่คากาโอเว็บตูน
*  
* 
หมวดหมู่:อาร์โวแอนิเมชัน
หมวดหมู่:อนิเมะที่สร้างจากมันฮวา
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:มิวส์ คอมมิวนิเคชัน
หมวดหมู่:เว็บตูนเกาหลีใต้
หมวดหมู่:มันฮวาที่ตีพิมพ์ในปี พ.ศ. 2561
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:อนิเมะของครันชีโรล
หมวดหมู่:อะนิเพล็กซ์
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:ฟีนิกซ์ (สำนักพิมพ์)
คอนีย์ไอแลนด์ (เพลงเทย์เลอร์ สวิฟต์)

**"คอนีย์ไอแลนด์"** () เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ ร่วมกับวงดนตรีอเมริกัน เดอะเนชันแนล เป็นเพลงลำดับที่เก้าในสตูดิโออัลบั้มชุดที่เก้าของสวิฟต์ *[[เอฟเวอร์มอร์ (อัลบั้มเทย์เลอร์ สวิฟต์)|เอฟเวอร์มอร์]]* (2020) เธอประพันธ์เพลงนี้ร่วมกับโจ ออลวิน ซึ่งได้รับเครดิตภายใต้นามแฝงว่าวิลเลียม บาวเวอรี และโปรดิวเซอร์ แอรอน และไบรซ์ เดสเนอร์ โดยค่ายรีพับลิกเรเคิดส์ได้ส่งเพลงนี้ไปยังวิทยุทริปเปิลเอของสหรัฐ เมื่อวันที่ 18 มกราคม ค.ศ. 2021 ซึ่งเป็นซิงเกิลที่สามและซิงเกิลสุดท้ายของอัลบั้ม

"คอนีย์ไอแลนด์" เป็นเพลงร้องประสานเสียงแนวออลเทอร์นาทิฟร็อกที่มีทำนองสัมพันธ์ (Counterpoint) กับเสียงร้องอันไพเราะของสวิฟต์ กับเสียงแบริโทนของแมตต์ เบอร์นิงเกอร์ ในเชิงเนื้อหาของเพลง บรรยายถึงความทรงจำของคู่รักที่แยกกันอยู่ในเมืองคอนีย์ไอแลนด์ นครนิวยอร์ก เพลงนี้ขึ้นอันดับสูงสุดที่ 45 ใน*บิลบอร์ด*โกลบอล 200 และขึ้นอันดับชาร์ตในออสเตรเลีย แคนาดา และสหรัฐ ในเดือนเมษายน ค.ศ. 2023 สวิฟต์แสดงเพลง "คอนีย์ไอแลนด์" เป็น "เพลงเซอร์ไพรส์" สำหรับการทัวร์คอนเสิร์ตครั้งที่ 6 ดิเอราส์ทัวร์

## ชาร์ต

## ประวัติการจำหน่าย

## อ้างอิง

หมวดหมู่:เพลงในปี พ.ศ. 2563
หมวดหมู่:ซิงเกิลในปี พ.ศ. 2564
หมวดหมู่:ซิงเกิลในสังกัดรีพับลิกเรเคิดส์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
หมวดหมู่:เพลงเกี่ยวกับนครนิวยอร์ก
วัดปราสาท (อำเภอด่านขุนทด)

**วัดปราสาท**  สร้างขึ้นเมื่อ พ.ศ. 2468 ตั้งอยู่บ้านปราสาท ตำบลหินดาด อำเภอด่านขุนทด จังหวัดนครราชสีมา

## ประวัติ
วัดปราสาท เป็นวัดราษฎร์ สังกัดคณะสงฆ์มหานิกาย ได้สร้างขึ้นเมื่อปี พ.ศ. 2468  สังกัดคณะสงฆ์มหานิกาย ต่อมาได้รับพระราชทานวิสุงคามสีมา เมื่อวันที่ 24 มกราคม 2501 

## ลำดับเจ้าอาวาสที่ปรากฏชื่อชัดเจน

## อาคารเสนาสนะ
อาคารเสนาสนะภายในวัด ประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน

## อ้างอิง

ปราสาท
แชมเปนพรอเบลมส์

**"แชมเปนพรอเบลมส์"** () เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ สำหรับสตูดิโออัลบั้มชุดที่เก้า *[[เอฟเวอร์มอร์ (อัลบั้มเทย์เลอร์ สวิฟต์)|เอฟเวอร์มอร์]]* (2020) เธอประพันธ์เพลงนี้ร่วมกับโจ ออลวิน ซึ่งได้รับเครดิตภายใต้นามแฝงวิลเลียม บาวเวอรี และผลิตร่วมกับแอรอน เดสเนอร์ "แชมเปนพรอเบลมส์" เป็นเพลงโลไฟที่ขับเคลื่อนโดยเปียโน อุม-ปะ และริฟฟ์กีตาร์ เพลงนี้ถือเป็นเพลงเซนติเมนทอลบัลลาดที่ประพันธ์ขึ้นจากมุมมองของแฟนสาวผู้มีปัญหาซึ่งปฏิเสธข้อเสนอการแต่งงานที่จริงจังของคนรักของเธอ เนื่องจากเธอไม่พร้อม แสดงให้เห็นถึงผู้บรรยายที่รับผิดชอบต่อการเลิกราและไว้ทุกข์ให้กับความสัมพันธ์ที่จางหายไป

"แชมเปนพรอเบลมส์" ได้รับการยกย่องด้านพรรณนาถึงความอกหักและสุขภาพจิต เพลงนี้ติดอันดับสูงสุดที่ 25 ในชาร์ตออสเตรเลีย แคนาดา ไอร์แลนด์ มาเลเซีย นิวซีแลนด์ สิงคโปร์ สหราชอาณาจักร สหรัฐ และ*บิลบอร์ด*โกลบอล 200 เพลงนี้รวมอยู่รายการเพลงในคอนเสิร์ตทัวร์ครั้งที่ 6 ดิเอราส์ทัวร์ (2023)

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## อ้างอิง

หมวดหมู่:เพลงในปี พ.ศ. 2563
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
ถ้ำนัตตีพัตตี

**ถ้ำนัตตีพัตตี** (อังกฤษ: Nutty Putty Cave) เป็นถ้ำน้ำพุร้อนที่ตั้งอยู่ทางตะวันตกของทะเลสาบยูทาห์ ในรัฐยูทาห์ ประเทศสหรัฐอเมริกา ถ้ำแห่งนี้เคยเป็นที่นิยมในหมู่นักถ้ำ และขึ้นชื่อเรื่องทางเดินที่มีขนาดแคบ ถ้ำแห่งนี้ปิดให้บริการในปี พ.ศ. 2552 หลังจากเกิดอุบัติเหตุร้ายแรงในปีนั้น

## การค้นพบและการสำรวจ

## อุบัติเหตุร้ายแรงและการปิดตัว
เมื่อวันที่ 24 พฤศจิกายน พ.ศ. 2552 **จอห์น เอ็ดเวิร์ด โจนส์** (อังกฤษ: John Edward Jones) นักศึกษาแพทย์วัย 26 ปี และจอช น้องชายของเขา รวมไปถึงเพื่อน ๆ อีก 11 คน ได้เดินทางไปยังถ้ำนัตตีพัตตี

จอห์นได้คลานเข้าไปในช่องแคบของถ้ำ และเริ่มติดอยู่ในช่องแคบที้มีขนาดเท่ากับฝาปิด–เปิดเครื่องซักผ้าในลักษณะหัวดิ่งลงไปยังช่องแคบที่โค้งและมีพื้นที่จำกัดทำให้ไม่สามารถขยับตัวขึ้นหรือลงต่อไปอีกได้อย่างถาวร ทีมกู้ภัยก็ไม่สามารถเห็นส่วนใดส่วนหนึ่งของลำตัวเขาได้เลย นอกจากเท้าที่โผล่ออกมาเล็กน้อยเกือบชิดเพดานถ้ำเท่านั้น ด้วยท่าติดช่องแคบที่มีลักษณะคล้ายกับเบ็ดจึงทำให้ทีมกู้ภัยไม่สามารถดึงร่างของเขาออกมาได้โดยตรง เพราะหากดึงขึ้นมาอวัยวะแรกคือขาของจอห์นต้องหักหรือขาดอย่างไม่ต้องสงสัย และในที่สุดเขาก็เสียชีวิตหลังจากติดอยู่อย่างนั้นนานถึง 27 ชั่วโมง

การเสียชีวิตของจอห์นเป็นที่กล่าวขวัญกันมากเพราะเขาไม่ได้เสียชีวิตในแบบมนุษย์ทั่วไป แต่เขาเสียชีวิตโดยห้อยหัวปักลงไปด้านล่างและภารกิจการช่วยเหลือครั้งนั้นก็ล้มเหลว เนื่องจากสุดวิสัยที่จะดึงจอห์นออกมาจากช่องแคบในถ้ำได้

ถ้ำนัตตีพัตตีจึงกลายเป็นที่ฝังร่างไร้วิญญาณของจอห์นนับตั้งแต่นั้นมา ต่อมาถ้ำแห่งนี้ได้ถูกทางรัฐตัดสินใจปิดทางเข้าถ้ำด้วยคอนกรีตในขณะที่ร่างจอห์นยังคงถูกทิ้งไว้ในถ้ำอย่างถาวร

## อ้างอิง

## แหล่งข้อมูลอื่น
* เว็บไซต์อย่างเป็นทางการของถ้ำนัตตีพัตตี
* เว็บไซต์อนุสรณ์สถานสำหรับจอห์น เอ็ดเวิร์ด โจนส์
* แผนที่ถ้ำนัตตีพัตตี; Climb-Utah.com
* Nutty Putty Cycle Team
เค็นตาโร อิโต (นักพากย์)

**เค็นตาโร อิโต** (, 3 มกราคม 1974) เป็นนักพากย์และนักแสดงละครเวทีชาวญี่ปุ่น เกิดที่เมืองฮาจิโอจิ โตเกียว สังกัดเมาซูโปรโมชัน ส่วนสูง 165 ซม. ผลงานเด่นได้แก่เรื่อง นินจาคาถาโอ้โฮเฮะ (อาคิมิจิ โจจิ) และ เทพมรณะ (อาบาราอิ เร็นจิ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2517
หมวดหมู่:บุคคลจากมหานครโตเกียว
หมวดหมู่:นักพากย์ชายชาวญี่ปุ่น
เค็นตาโร อิโต

**เค็นตาโร อิโต** (伊藤健太郎) อาจหมายถึง
* เค็นตาโร อิโต (นักพากย์)
* เค็นตาโร อิโต (นักแสดง)
* เค็นตาโร อิโต (นักเบสบอล)
* เค็นตาโร อิโต (นักกรีฑา)
เอเอฟซีแชมเปียนส์ลีก 2023–24 รอบแบ่งกลุ่ม

**เอเอฟซีแชมเปียนส์ลีก 2023–24 รอบแบ่งกลุ่ม** จะลงเล่นสำหรับโซนตะวันออกและโซนตะวันตกตั้งแต่เดือนกันยายน พ.ศ. 2566 ถึง ธันวาคม พ.ศ. 2566.

ทั้งสิ้น 40 ทีมในรอบแบ่งกลุ่มเพื่อที่จะค้นหา 16 ทีมในการแข่งขัน รอบแพ้คัดออก ของ เอเอฟซีแชมเปียนส์ลีก 2023–24

## การจับสลาก

การจับสลากสำหรับรอบแบ่งกลุ่มจะจัดขึ้นในวันที่ 24 สิงหาคม พ.ศ. 2566 ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 40 ทีมได้ถูกจับสลากอยู่ในสิบกลุ่มจากสี่ทีม: แต่ละห้ากลุ่มในโซนตะวันตก (กลุ่ม เอ–อี) และโซนตะวันออก (กลุ่ม เอฟ–เจ). สำหรับแต่ละโซน, ทีมที่เป็นทีมวางที่อยู่ในสี่โถและถูกจับสลากอยู่ในตำแหน่งที่สัมพันธ์กันภายในแต่ละกลุ่ม, ขึ้นอยู่กับพวกเขา การจัดอันดับสมาคม และทีมวางของพวกเขานอกเหนือจากสมาคมของพวกเขา, โดยคำนึงถึงความสมดุลทางเทคนิคระหว่างกลุ่มต่างๆ. ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.

## ตารางการแข่งขัน
ตารางการแข่งขันของแต่ละแมตช์เดย์เป็นไปดังนี้.

## กลุ่ม
รายละเอียดตารางการแข่งขันจะประกาศในวันที่ 24 สิงหาคม พ.ศ. 2566 หลังพิธีการจับสลาก. ได้รับการอัปเดตเมื่อวันที่ 6 กันยายน.

### กลุ่ม เอ

----

----

----

----

----

### กลุ่ม บี

----

----

----

----

----

### กลุ่ม ซี

----

----

----

----

----

### กลุ่ม ดี

 
----

----

----

----

----

### กลุ่ม อี

----

----

----

----

----

### กลุ่ม เอฟ

----

----

----

----

----

### กลุ่ม จี

----

----

----

----

----

### กลุ่ม เอช

----

----

----

----

----

### กลุ่ม ไอ

----

----

----

----

----

### กลุ่ม เจ

----

----

----

----

----

## ตารางคะแนนของทีมอันดับสอง
### โซนตะวันตก

### โซนตะวันออก

## ดูเพิ่ม
* เอเอฟซีคัพ 2023-24

## หมายเหตุ

## อ้างอิง

## แหล่งข้อมูลอื่น
*

1
หมวดหมู่:เอเอฟซีแชมเปียนส์ลีก 2023–24
หมวดหมู่:เอเอฟซีแชมเปียนส์ลีกอีลิท
อี มิน-กี

**อี มิน-กี** (; เกิด 16 มกราคม พ.ศ. 2528) เป็นนักแสดง นักร้อง และนายแบบชาวเกาหลีใต้ อีรับบทนำทางโทรทัศน์เรื่องแรกของเขาในละครกีฬาปี ค.ศ. 2005 เรื่อง *Taereung National Village* ตามด้วยซีรีส์ทางโทรทัศน์เรื่อง *[[Love Truly]]* (2006), *[[Dal-ja's Spring]]* (2007), *[[Because This Is My First Life]]* (2017), *[[The Beauty Inside (TV series)|The Beauty Inside]]* (2018) และ *[[My Liberation Notes]]* (2022) นอกจากนี้ เขายังแสดงในภาพยนตร์ที่ได้รับความนิยมและทำรายได้ทะลุบ็อกซ์ออฟฟิศเรื่อง *[[Tidal Wave (2009 film)|Tidal Wave]]* (2009), *[[Quick (2011 film)|Quick]]* (2011) และ *[[Very Ordinary Couple]]* (2013)

## ผลงานการแสดง
### ภาพยนตร์

## อ้างอิง

## แหล่งข้อมูลอื่น
*  
* 
* 
* 

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2528
หมวดหมู่:บุคคลจากคิมแฮ
กีฬากาบัดดีในเอเชียนเกมส์ 2022

**กีฬากาบัดดีในเอเชียนเกมส์ 2022** กำลังจะจัดขึ้นที่ ศูนย์วัฒนธรรมและกีฬากัวหลี่ เขตเสี่ยวซาน ประเทศจีน ตั้งแต่วันที่ 1 ถึง 6 ตุลาคม ค.ศ.2023

## กำหนดการแข่งขัน

## ผู้ได้รับเหรียญรางวัล

## ตารางสรุปเหรียญรางวัล

## อ้างอิง

## แหล่งข้อมูลอื่น

กาบัดดี
กีฬาขี่ม้าในเอเชียนเกมส์ 2022

**กีฬาขี่ม้าในเอเชียนเกมส์ 2022**จะจัดขึ้นระหว่างวันที่ 26 กันยายน ถึง 6 ตุลาคม ค.ศ. 2023 ที่ศูนย์ขี่ม้าถงลู่ในเทศมณฑลถงลู่, ประเทศจีน และประกอบด้วย 3 รายการ ได้แก่ กระโดดข้ามเครื่องกีดขวาง ศิลปะการบังคับม้า และอีเวนติ้ง

## กำหนดการแข่งขัน

## อ้างอิง

## แหล่งข้อมูลอื่น
*Equestrian at the 2022 Asian Games

ขี่ม้า
หวัง หลินข่าย

**หวัง หลินข่าย** (; เกิด 20 พฤษภาคม พ.ศ. 2542) หรือรู้จักในชื่อ **เสี่ยวกุ่ย** (; **Lil Ghost** ในภาษาอังกฤษ) เป็นแร็ปเปอร์และนักร้อง-นักแต่งเพลงชาวจีน ในปี ค.ศ. 2017 ได้เข้าร่วมในรายการออดิชั่นเพลงฮิปฮอปของ iQIYI ชื่อ "The Rap of China" ได้อันดับ 70 อันดับแรกในประเทศ และเข้าสู่วงการบันเทิงอย่างเป็นทางการ เขาเป็นสมาชิกบอยกรุ๊ปชาวจีนชื่อไนน์เปอร์เซนต์ จากรายการแสดงความสามารถเอาตัวรอดของจีนปี ค.ศ. 2018 ชื่อ *[[Idol Producer]]* เมื่อวันที่ 29 สิงหาคม 2018 เขาได้รับรางวัล "นักดนตรีหน้าใหม่ยอดเยี่ยม" ในเทศกาลดนตรีจีนปี ค.ศ. 2018 ซึ่งจัดขึ้นที่ สนามกีฬาแห่งชาติปักกิ่ง และเพลง "Good Night" ได้รับรางวัล Golden Melody of the Year Award เมื่อวันที่ 20 พฤศจิกายน พ.ศ. 2561 วงไนน์เปอร์เซนต์เปิดตัวอัลบั้มเพลงชุดแรกชื่อ  "TO THE NINES"   เมื่อวันที่ 6 ตุลาคม พ.ศ. 2562 ไนน์เปอร์เซนต์ประกาศสำเร็จการศึกษาอย่างเป็นทางการ เขาได้ปลดล็อคตัวตนของการเป็นโปรดิวเซอร์ในปี ค.ศ. 2020 และเข้าร่วมรายการวาไรตี้เพลงแร็พของ Mango TV ชื่อ "Listen Up"  เขาสร้างแร็พที่เป็นรูปแบบหลักในการแสดงออกทางดนตรีของเขา

## ผลงานเพลง

### อีพี

## อ้างอิง

## แหล่งข้อมูลอื่น

หมวดหมู่:นักแสดงชายชาวจีน
หมวดหมู่:บุคคลที่เกิดในปี พ.ศ. 2542
เจด คาร์กิลล์

**เจด คาร์กิลล์** (Jade Cargill; 3 มิถุนายน ค.ศ. 1992) เป็นนักมวยปล้ำอาชีพชาวอเมริกันที่เซ็นสัญญากับ WWE ในตอนที่อยู่กับ All Elite Wrestling (AEW) เป็นเจ้าของสถิติแชมป์ TBS ที่ครองได้ยาวนานที่สุดใน AEW ถึง 508 วัน

## ชีวิตวัยเยาว์
คาร์กิลล์เกิดที่เมืองกิฟฟอร์ด รัฐฟลอริดา เธอเป็นนักกีฬาบาสเกตบอลระดับมหาวิทยาลัย โดยเล่นให้กับทีม Jacksonville University Dolphins และเรียนจบปริญญาตรีด้านสังคมศาสตร์ เธอเคยเป็นเทรนเนอร์ฟิตเนสและมีรูปร่างแข็งแรงโดดเด่นตั้งแต่ก่อนเข้าสู่วงการมวยปล้ำ

## เส้นทางในวงการมวยปล้ำ
เธอเปิดตัวใน AEW เมื่อเดือนพฤศจิกายน 2020 โดยจับคู่กับ Shaquille O’Neal เจอกับ Cody Rhodes และ Red Velvet กลายเป็นดาวรุ่งหญิงที่โดดเด่นที่สุดของ AEW ในเวลาอันสั้น คว้าแชมป์ AEW TBS Championship คนแรกในประวัติศาสตร์ เมื่อวันที่ 5 มกราคม 2022 และถือครองเข็มขัดไว้ยาวถึง 508 วัน (1 ปี 4 เดือน 3 วัน) มีสถิติไม่แพ้ใครกว่า 60 แมตช์ ก่อนจะแพ้ครั้งแรกเสียแชมป์ให้กับ Kris Statlander ที่ Double or Nothing 2023

เธอเซ็นสัญญากับ WWE อย่างเป็นทางการเมื่อ กันยายน 2023 ปรากฏตัวครั้งแรกในรายการ Fastlane 2023 โดยพบกับ Triple H ที่หลังเวที ลงปล้ำครั้งแรกใน Royal Rumble 2024 ในฐานะผู้เข้าแข่งขันหมายเลข 28 และโชว์พลังอันโดดเด่น ต่อมาเข้าร่วมแบรนด์ SmackDown และเริ่มต้นสตอรี่ไลน์ร่วมกับ Bianca Belair และ Naomi ในนาม “Triple Threat of Power” ในปี 2024 เธอคว้าแชมป์ WWE Women's Tag Team Championship คู่กับ Bianca Belair ในปี 2025 เธอได้คว้าตำแหน่ง Queen of the Ring และคว้าแชมป์หญิง WWE

## ชีวิตส่วนตัว
เธอพบกับคู่ชีวิตของเธอ Brandon Phillips อดีตผู้เล่นเบสบอลตำแหน่งเบสที่สองของทีม Cincinnati Reds ในปี 2015 ทั้งคู่มี ลูกสาวด้วยกันหนึ่งคน

ในเดือนมีนาคม 2023 เธอและ Phillips ได้รับการประกาศอย่างเป็นทางการว่าเป็นเจ้าของทีม Texas Smoke ซึ่งเป็นแฟรนไชส์ลำดับที่สี่ของลีกซอฟต์บอลหญิง Women’s Professional Fastpitch (WPF) โดยมีฐานอยู่ที่เมืองออสติน รัฐเท็กซัส

เธอมีลูกพี่ลูกน้องชื่อว่า Peter Cargill เคยเป็นนักฟุตบอลทีมชาติจาเมกาในช่วงทศวรรษ 1980–1990

แม่ของ Cargill เสียชีวิตในเดือน ธันวาคม 2023 เนื่องจากโรคมะเร็ง

## แชมป์และรางวัล

* **[[All Elite Wrestling]]**
** AEW TBS Championship (1 time)
** TBS Championship Tournament (2022)
** Dynamite Award (1 time)
*** Breakout Star – Female (2022)
* ***[[Pro Wrestling Illustrated]]***
** Ranked No. 5 of the top 150 female wrestlers in the *[[PWI Women's 150]]* in 2022
** Rookie of the Year (2021)
* ***[[Wrestling Observer Newsletter]]***
** Rookie of the Year (2021)
* **[[WWE]]**
** WWE Women's Championship (1 time)
** WWE Women's Tag Team Championship (2 times) – with Bianca Belair
** Queen of the Ring (2025)
** Slammy Award
*** Tag Team of the Year (2025) – 

## อ้างอิง

## แหล่งข้อมูลอื่น

* 

หมวดหมู่:นักมวยปล้ำอาชีพหญิงชาวอเมริกัน
วัดไผ่ล้อม (จังหวัดตาก)

**วัดไผ่ล้อม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอเมืองตาก จังหวัดตาก มีที่ดินตั้งวัดเนื้อที่ 14 ไร่ 3 งาน 56 ตารางวา มีที่ธรณีสงฆ์ 1 แปลง เนื้อที่ 1 ไร่ 45.40 ตารางวา ตามโฉนดที่ดินเลขที่ 9100

วัดไผ่ล้อมตั้งวัดเมื่อประมาณ พ.ศ. 2400 เดิมชื่อว่า **วัดเวฬุวัน** เพราะแต่เดิมมีป่าไผ่ล้อมรอบ ผู้ริเริ่มดำเนินการสร้างวัดคือ ป้าปุกเงินและป้าปุกทอง โดยมีนายคง นางบุญยัง จีนวงษ์ และนายทองดี นางบัวผัน แสนแก้ว จัดซื้อบริจาคให้วัดเดิมติดต่อกัน ต่อมาทางเทศบาลได้ตัดถนนผ่านกลางจึงกลายเป็น 2 แปลง ให้โรงเรียนเทศบาล 1 แปลง เนื้อที่ 1 ไร่ 2 งาน อีก 1 แปลงให้ประชาชนเช่าเนื้อที่ 1 ไร่ 54 ตารางวา วัดได้รับพระราชทานวิสุงคามสีมาวันที่ 6 มกราคม พ.ศ. 2425 เขตวิสุงคามสีมากว้าง 30 เมตร ยาว 60 เมตร

อาคารเสนาสนะที่สำคัญประกอบด้วย อุโบสถกว้าง 30 เมตร ยาว 60 เมตร สร้างเมื่อ พ.ศ. 2425 ศาลาการเปรียญกว้าง 20 เมตร ยาว 24 เมตร สร้างเมื่อ พ.ศ. 2526 หอสวดมนต์กว้าง 6 เมตร ยาว 8 เมตร สร้างเมื่อ พ.ศ. 2495 กุฏิสงฆ์ จำนวน 5 หลัง เป็นอาคารไม้ 4 หลัง อาคารคอนกรีต 1 หลัง ปูชนียวัตถุมีพระประธานในอุโบสถ มีพระพุทธรูปขนาดและปางต่าง ๆ จำนวนทั้งหมด 73 องค์ ภายในวัดมีโรงเรียนประถมศึกษาของทางราชการตั้งอยู่ในวัด

## อ้างอิง

ไผ่ล้อม
ฟุตบอลโลก 2026 รอบคัดเลือก โซนโอเชียเนีย

การแข่งขัน **ฟุตบอลโลก 2026 รอบคัดเลือก โซนโอเชียเนีย** คาดการณ์ว่าจะจัดขึ้นตั้งแต่เดือนกันยายน ค.ศ.2024 ถึงเดือนมีนาคม ค.ศ. 2025 การแข่งขันปี ค.ศ. 2026 ถือเป็นครั้งที่ 16 ของรอบคัดเลือกโซนโอเชียเนีย และนับเป็นครั้งแรกที่สมาพันธ์ฟุตบอลโอเชียเนีย มีโควต้ารอบคัดเลือกโดยตรงในฟุตบอลโลก

## ผู้เข้าร่วม
สมาชิกโอเอฟซีทั้ง 11 ทีมที่เป็นสมาชิกของฟีฟ่า คาดการณ์ว่าจะผ่านเข้าสู่การคัดเลือก

หมายเหตุ: ตัวเลขในวงเล็บหมายถึง อันดับโลกฟีฟ่า ณ วันที่ 20 กรกฎาคม ค.ศ. 2023

## รอบที่ 1
รอบแรกจะจัดขึ้นในเดือนกันยายน ค.ศ. 2024 ทีมที่มีอันดับต่ำสุดสี่ทีมจะแข่งขันกันในรอบแพ้คัดออก และผู้ชนะจะได้ผ่านเข้ารอบเพื่อเข้าร่วมทีมที่มีอันดับสูงสุดอีก 7 ทีมในรอบที่สอง

### การจับสลากประกบคู่


### นัดวันที่ 1

----

### นัดวันที่ 2
ผู้ชนะจะได้ผ่านเข้าสู่รอบที่สอง

## รอบที่ 2

รอบที่สองจะมีขึ้นในเดือนตุลาคมและพฤศจิกายน ค.ศ. 2024 โดยมี 2 กลุ่ม กลุ่มละ 4 ทีมแข่งขันในรูปแบบลีก

## รอบที่ 3

คาดการณ์ว่ารอบที่สามจะมีขึ้นในเดือนมีนาคม ค.ศ. 2025 ผู้ชนะจะผ่านเข้ารอบสุดท้ายฟุตบอลโลก 2026 และรองชนะเลิศจะได้ผ่านเข้าสู่ รอบเพลย์ออฟระหว่างสมาพันธ์

## อ้างอิง

โซนโอเชียเนีย
รอบคัดเลือก
2026
ฟุตบอลโลก 2026 รอบคัดเลือก โซนแอฟริกา – กลุ่มเอ

การแข่งขัน **ฟุตบอลโลก 2026 รอบคัดเลือก โซนแอฟริกา – กลุ่มเอ** เป็นกลุ่มรอบคัดเลือกของสมาพันธ์ฟุตบอลแห่งแอฟริกา สำหรับฟุตบอลโลก 2026 กลุ่มประกอบด้วย อียิปต์, บูร์กินาฟาโซ, กินี-บิสเซา, เซียร์ราลีโอน, เอธิโอเปีย และจิบูตี

ผู้ชนะกลุ่มจะได้ผ่านเข้ารอบฟุตบอลโลกโดยตรง ในขณะที่ทีมอันดับสองจะมีโอกาสได้เล่นในรอบเพลย์ออฟระหว่างสมาพันธ์

## ตารางแข่งขัน

## นัดแข่งขัน

----

----

----

----

----

----

----

----

----

## อ้างอิง

โซนแอฟริกา
รอบคัดเลือก
2026
รายชื่อวันสำคัญของอาเซอร์ไบจาน

[thumb|right|250px|วันหยุดในหมู่บ้านอาเซอร์ไบจานช่วงคริสต์ทศวรรษ 1930 ผลงานของ [อาซิม อาซิมซาเด]]
มีวันหยุดราชการหลายวันในประเทศอาเซอร์ไบจาน วันหยุดราชการได้รับการกำหนดในรัฐธรรมนูญแห่งสาธารณรัฐสังคมนิยมโซเวียตอาเซอร์ไบจานเป็นครั้งแรกเมื่อวันที่ 19 พฤษภาคม พ.ศ. 2464 ปัจจุบันอยู่ภายใต้การกำหนดในรัฐธรรมนูญอาเซอร์ไบจาน
## วันหยุดราชการ
### วันหยุดหลัก

### วันสำคัญอื่น ๆ ที่เป็นวันทำการ
วันสำคัญอื่น ๆ ในอาเซอร์ไบจานที่เป็นวันทำการมีดังต่อไปนี้:
* 30 มกราคม – วันศุลกากรอาเซอร์ไบจาน
* 2 กุมพาพันธ์ – วันเยาวชนในอาเซอร์ไบจาน
* 11 กุมพาพันธ์ – วันบริการสรรพากร
* 26 กุมพาพันธ์ – วันรำลึกการสังหารหมู่โคจาลี
* 5 มีนาคม – วันวัฒนธรรมทางกายภาพและการกีฬา
* 23 มีนาคม  – วันกระทรวงสิ่งแวดล้อมและทรัพยากรธรรมชาติ
* 28 มีนาคม – วันความมั่นคงแห่งชาติ
* 10 เมษายน– วันผู้ก่อสร้าง
* 10 พฤษภาคม – เทศกาลดอกไม้
* 2 มิถุนายน – วันการบินพลเรือน
* 5 มิถุนายน – วันแห่งการบุกเบิก
* 18 มิถุนายน – วันสิทธิมนุษยชน
* 20 มิถุนายน – วันภาคอุตสาหกรรมก๊าซ
* 2 กรกฎาคม – วันตำรวจอาเซอร์ไบจาน
* 9 กรกฎาคม – วันข้าราชการฝ่ายการทูต
* 22 กรกฎาคม – วันสื่อมวลชนแห่งชาติในอาเซอร์ไบจาน
* 1 สิงหาคม – วันภาษาและตัวอักษรอาเซอร์ไบจาน
* 2 สิงหาคม –  วันภาพยนตร์แห่งชาติ
* 15 กันยายน – วันแห่งความรู้
* 18 กันยายน – วันดนตรีแห่งชาติ
* 20 กันยายน –วันน้ำมันอาเซอร์ไบจาน / วันแรงงานน้ำมัน
* 27 กันยายน – วันรำลึกถึงผู้พลีชีพเพื่อชาติ
* 1 ตุลาคม – วันอัยการอาเซอร์ไบจาน
* 13 ตุลาคม – วันรถไฟอาเซอร์ไบจาน
* 18 ตุลาคม – วันฟื้นฟูอิสรภาพ
* 6 พฤศจิกายน – วันพนักงานรถไฟใต้ดินบากู
* 12 พฤศจิกายน – วันรัฐธรรมนูญ
* 17 พฤศจิกายน – วันฟื้นฟูแห่งชาติ
* 22 พฤศจิกายน – วันกระทรวงยุติธรรม
* 6 ธันวาคม – วันกระทรวงคมนาคมและเทคโนโลยีสารสนเทศ
* 12 ธันวาคม – วันรำลึกถึงเฮย์แดร์ แอลีเยฟ
* 16 ธันวาคม – วันกระทรวงสถานการณ์ฉุกเฉิน

### วันสำคัญทางศาสนา
เฉพาะวันหยุดของเดือนเราะมะฎอนและกุรบานเท่านั้นที่ยังคงเป็นวันสำคัญทางศาสนาในอาเซอร์ไบจานเนื่องจากประเทศนี้มีความเป็นฆราวาสและไม่มีศาสนามาก ประชากรที่เคร่งศาสนาของประเทศ ส่วนใหญ่อยู่ในนาร์ดารัน และหมู่บ้านและภูมิภาคอื่น ๆ อีกจำนวนหนึ่งเฉลิมฉลองวันอาชูรออ์ ซึ่งเป็นวันไว้ทุกข์ของชาวชีอะฮ์ในปฏิทินอิสลาม ศาสนาของชนกลุ่มน้อยในประเทศ ซึ่งส่วนใหญ่เป็นอีสเทิร์นออร์ทอดอกซ์และชาวยิว ต่างก็เฉลิมฉลองวันสำคัญทางศาสนาอันเนื่องมาจากความศรัทธาของพวกเขาเช่นกัน แม้ว่าวันหยุดโนว์รูซจะมีรากฐานมาจากศาสนาโซโรอัสเตอร์ แต่ชาวอาเซอร์ไบจานเกือบทั้งหมดก็เฉลิมฉลองให้เป็นวันหยุดของฤดูใบไม้ผลิ

## อ้างอิง

## แหล่งข้อมูลอื่น
* Holidays of Azerbaijan 


หมวดหมู่:รายชื่อวันหยุดราชการในแต่ละประเทศ
หมวดหมู่:สังคมอาเซอร์ไบจาน
หมวดหมู่:วัฒนธรรมอาเซอร์ไบจาน
ไฟนอลแฟนตาซี VII รีเบิร์ธ

***ไฟนอลแฟนตาซี VII รีเบิร์ธ*** () เป็นเกมเล่นตามบทบาท ที่สร้างและจัดจำหน่ายโดย สแควร์เอนิกซ์ โดยเป็นภาคต่อของ *[[ไฟนอลแฟนตาซี VII รีเมค]]* (2020) และเป็นภาคที่สองในชุดไตรภาคเกมที่รีเมคจาก ไฟนอลแฟนตาซี VII ในปี 1997 สำหรับเพลย์สเตชัน เช่นเดียวกับภาคก่อน รูปแบบการเล่นจะผสมผสานแอ็คชั่นแบบเรียลไทม์เข้ากับองค์ประกอบเชิงกลยุทธ์ และการสวมบทบาท เรื่องราวเกิดขึ้นทันทีหลังจากเหตุการณ์ในภาคก่อนหน้า ผู้เล่นจะได้ควบคุมทหารรับจ้าง คลาวด์ สไตรฟ์ และกลุ่มตัวละครซึ่งร่วมมือกันเพื่อเดินทางข้ามโลก ป้องกันไม่ให้บริษัทชินระอิเล็กทริกใช้ประโยชน์จากไลฟ์สตรีมซึ่งเป็นรากแห่งชีวิตของโลกในฐานะแหล่งพลังงาน และเพื่อเอาชนะอดีตทหารชั้นยอด เซฟีรอธ ผู้ซึ่งตั้งใจที่จะรวมเป็นหนึ่งเดียวกับโลกเพื่อให้ได้พลังที่ยิ่งใหญ่กว่าที่เป็นอยู่

ไฟนอลแฟนตาซี VII รีเมค ซึ่งเป็นภาคก่อนหน้าของเกมนี้ ได้รับการวางตำแหน่งให้เป็นจุดเริ่มต้นของซีรีส์เกมเดี่ยวที่สร้างการเล่าเรื่องโดยรวมของไฟนอลแฟนตาซี VII ขึ้นมาใหม่ แม้ว่าเมื่อแรกจำหน่ายภาครีเมคนั้นจะยังไม่มีการยืนยันว่าจะใช้จำนวนเกมเท่าใดในการบอกเล่าเรื่องราวทั้งหมด สำหรับภาครีเบิร์ธนั้นเข้าสู่การผลิตในเดือนพฤศจิกายน ค.ศ. 2018 ก่อนการวางจำหน่ายภาครีเมค และได้ประกาศเปิดตัวในเดือนมิถุนายน ค.ศ. 2022 การพัฒนาเกมนำโดย เท็ตสึยะ โนมูระ, โมโตมุ โทริยามะ และ Naoki Hamaguchi ในตำแหน่งผู้กำกับเกม โดยทั้งสามกลับมารับหน้าที่เดิมจากภาคก่อนหน้า

ไฟนอลแฟนตาซี VII รีเบิร์ธ วางจำหน่ายบน เพลย์สเตชัน 5 เมื่อวันที่ 29 กุมภาพันธ์ ค.ศ. 2024 ซึ่งได้รับคำวิจารณ์ในทางบวก โดยเฉพาะในเว็บไซต์เมทาคริติก ซึ่งให้คะแนน 92 จากคะแนนเต็ม 100 เกมที่สามซึ่งยังไม่มีชื่ออันเป็นภาคสุดท้ายตามที่วางแผนไว้นั้นอยู่ในระหว่างการพัฒนา

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมภาคต่อ
หมวดหมู่:วิดีโอเกมผู้เล่นเดี่ยว
หมวดหมู่:เกมสำหรับเพลย์สเตชัน 5
หมวดหมู่:เกมสำหรับนินเท็นโดสวิตช์ 2
หมวดหมู่:วิดีโอเกมแอ็กชันเล่นตามบทบาท
หมวดหมู่:ไฟนอลแฟนตาซี
โยชิตสึเนะ

**โยชิตสึเนะ** () อาจหมายถึง
* มินาโมโตะ โนะ โยชิตสึเนะ - ผู้บัญชาการทหารแห่งตระกูลมินาโมโตะ
* โยชิตสึเนะ (นวนิยาย) - นวนิยายของเรียวตาโร ชิบะ
* โยชิตสึเนะ (รายการโทรทัศน์) - ละครไทงะ นำแสดงโดยฮิเดอากิ ทากิซาวะ ที่ออกอากาศใน ปี 2005
ประธานพรรค

ในทางการเมือง **ประธานพรรค** () เป็นตำแหน่งประธานของพรรคการเมือง ลักษณะและความสำคัญของตำแหน่งนี้จะแตกต่างกันไปในแต่ละประเทศ และในแต่ละพรรคการเมืองด้วย

บทบาทของประธานพรรคมักจะแตกต่างจากหัวหน้าพรรคค่อนข้างมาก หน้าที่ของประธานพรรคโดยทั่วไปจะมีความเกี่ยวข้องกับสมาชิกพรรคโดยรวม และกิจกรรมขององค์กรพรรคเป็นหลัก ประธานพรรคมักมีบทบาทสำคัญในการดำเนินยุทธศาสตร์ ในการสรรหา รักษาสมาชิก การระดมทุน การรณรงค์หาเสียง และการกำกับดูแลภายในพรรค โดยที่พวกเขาอาจทำหน้าที่เป็นสมาชิกพรรค หรือแม้กระทั่งเป็นประธานในคณะกรรมการกำกับดูแล หรือสภา พวกเขามักจะมีอิทธิพลในการคัดเลือกผู้สมัคร และบางครั้งในการพัฒนาและการประกาศใช้นโยบายพรรค เมื่ออธิบายตำแหน่งภายในพรรคเดโมแครตของสหรัฐ พีบีเอสนิวส์อาวร์ อธิบายว่าเป็น "ส่วนหนึ่งเป็นเชียร์ลีดเดอร์ ส่วนหนึ่งเป็นผู้ระดมทุน ส่วนหนึ่งเป็นผู้จัดงานและผู้สรรหา และอีกส่วนหนึ่งเป็นผู้ส่งสารสาธารณะ" 

ตลอดหลายปีที่ผ่านมา บทบาทของประธานพรรคมีการเปลี่ยนแปลงเมื่อผู้สมัครตั้งคณะกรรมการระดมทุนเป็นของตนเอง

## ดูเพิ่ม

* หัวหน้าพรรค

## อ้างอิง

หมวดหมู่:โครงสร้างพรรคการเมือง
จิรวุฒิ สิงห์โตทอง

**จิรวุฒิ สิงห์โตทอง**  (เกิด 19 สิงหาคม พ.ศ. 2500)  เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดชลบุรี อดีตสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย เป็นบุตรดรงค์ สิงห์โตทอง

## ประวัติ
จิรวุฒิ เกิดเมื่อวันที่ 19 สิงหาคม พ.ศ. 2500 ที่ตำบลมะขามหย่ง อำเภอเมืองชลบุรี จังหวัดชลบุรี เป็นบุตรนายดรงค์ และนางอารีย์ สิงห์โตทอง 

สำเร็จการศึกษา ศิลปศาสตรบัณฑิต สาขาการพัฒนาชุมชน จากสถาบันราชภัฏราชนครินทร์

## การทำงาน
จิรวุฒิ ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาลงสมัครรับเลือกตั้งในนามพรรคชาติไทย แต่แพ้ให้กับสรวุฒิ เนื่องจำนงค์ และพลตำรวจตรี วีระ อนันตกูล จากพรรคประชาธิปัตย์ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จิรวุฒิย้ายไปสังกัดพรรคเพื่อไทย และลงสมัครรับเลือกตั้งแข่งกับสรวุฒิ เนื่องจำนงค์ แต่ก็ไม่ได้รับเลือกตั้งอีกครั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จิรวุฒิก็ลงสมัครรับเลือกตั้งแข่งขันกับสรวุฒิ ซึ่งย้ายไปสังกัดพรรคพลังประชารัฐ แต่เป็นสรวุฒิที่ชนะการเลือกตั้งอีกสมัย

ในปี 2563 จิรวุฒิ ให้การสนับสนุนคณะก้าวหน้า ในนามหัวหน้ากลุ่ม อนค.ชลบุรี โดยการส่งบุตรสาว พลอยลภัสร์ สิงห์โตทอง ที่ปรึกษารัฐมนตรีว่าการกระทรวงอุตสาหกรรม ในรัฐบาลอนุทิน ชาญวีรกูล ลงสมัครนายกองค์การบริหารส่วนจังหวัดชลบุรี แต่ไม่ได้รับเลือกตั้ง

ในปี 2565 เมื่อพรรคเพื่อไทยเลือกส่งสรวุฒิ ลงสมัครในนามพรรคเพื่อไทย ส่งผลให้จิรวุฒิ ตัดสินใจย้ายไปร่วมงานกับสุชาติ ชมกลิ่น แกนนำชลบุรีพรรครวมไทยสร้างชาติ และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และสามารถเอาชนะสรวุฒิ เนื่องจำนงค์ ได้เป็น สส.ชลบุรี สมัยแรก

### สมาชิกสภาผู้แทนราษฎร
จิรวุฒิ สิงห์โตทอง ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดชลบุรี สังกัดพรรครวมไทยสร้างชาติ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดชลบุรี สังกัดพรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดชลบุรี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคไทยรักไทย
หมวดหมู่:พรรคชาติไทย
หมวดหมู่:พรรคเพื่อไทย
หมวดหมู่:นักการเมืองพรรครวมไทยสร้างชาติ
หมวดหมู่:นักการเมืองพรรคภูมิใจไทย
หมวดหมู่:บุคคลจากมหาวิทยาลัยราชภัฏราชนครินทร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ยุทธการที่เจี้ยนเวย์

**ยุทธการที่เจี้ยนเวย์** () เป็นยุทธการระหว่างรัฐจ๊กก๊กและวุยก๊กในปี ค.ศ. 229 ในยุคสามก๊กของจีน ยุทธการนี้เป็นการบุกขึ้นเหนือที่นำโดยจูกัดเหลียงผู้เป็นอัครมหาเสนาบดีและผู้สำเร็จราชการแทนพระองค์แห่งจ๊กก๊กเพื่อบุกวุยก๊กเป็นครั้งที่ 3 ยุทธการจบลงด้วยชัยชนะของจ๊กก๊ก ยึดได้เมืองปูเต๋าและอิมเป๋ง ซึ่งตั้งอยู่ใกล้นครหล่งหนาน มณฑลกานซู่ในปัจจุบัน

## ยุทธการ
ในฤดูใบไม้ผลิของปี ค.ศ. 229 จูกัดเหลียงมอบหมายให้ตันเซ็กนำกองกำลังเข้าโจมตีเมืองปูเต๋า (武都 *อู่ตู*; อยู่ใกล้กับอำเภอเฉิง มณฑลกานซู่ในปัจจุบัน) และเมืองอิมเป๋ง (陰平 *อินผิง*; ปัจจุบันคืออำเภอเหวิน มณฑลกานซู่) ที่อยู่ในอาณาเขตของวุยก๊ก กุยห้วยขุนพลวุยก๊กจึงนำกองกำลังไปช่วยเมืองปูเต๋าและอิมเป๋ง เมื่อจูกัดเหลียงได้ข่าวว่ากุยห้วยยกทัพเข้าโจมตีตันเซ็ก จูกัดเหลียงจึงเคลื่อนทัพจากด่านเองเปงก๋วนไปยังเจี้ยนเวย์ (建威; ปัจจุบันคือนครหล่งหนาน มณฑลกานซู่) ทางตะวันตกเฉียงเหนือของเมืองปูเต๋า 

ภายหลังกุยห้วยนำกองกำลังล่าถอยไป ทัพจ๊กก๊กจึงยึดเมืองปูเต๋าและอิมเป๋งได้สำเร็จ

## ผลสืบเนื่อง
เมื่อจูกัดเหลียงกลับจากการทัพ เล่าเสี้ยนจักรพรรดิจ๊กก๊กมีพระราชโองการแสดงความยินดีในความสำเร็จของจูกัดเหลียงจากการพิชิตอองสงระหว่างการบุกขึ้นเหนือครั้งสอง, ทำให้กุยห้วยล่าถอย, ได้รับความไว้วางใจจากชนเผ่าท้องถิ่นกลับคืนมา และยึดได้เมืองปูเต๋ากับอิมเป๋งระหว่างการบุกขึ้นเหนือครั้งที่สาม พระองค์ยังตั้งให้จูกัดเหลียงกลับคืนมาอยู่ในตำแหน่งอัครมหาเสนาบดี (丞相 *เฉิงเซี่ยง*)

ความในพระราชโองการของจักรพรรดิเล่าเสี้ยนมีว่า: 

ภายหลังจากยุทธการนี้ วุยก๊กกลับเป็นฝ่ายโจมตีจ๊กก๊กกลับในปีถัดมาในการทัพจูงอก๊ก

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซันกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ซือหม่า กวาง (1084). *[[จือจื้อทงเจี้ยน]]*.
* de Crespigny, Rafe (2003). *The Three Kingdoms and Western Jin; a history of China in the Third Century AD*. https://digitalcollections.anu.edu.au/html/1885/42048/3KWJin.html 

เจี้ยนเว่ย์
หมวดหมู่:พ.ศ. 772
Alluaudia procera

***Alluaudia procera*** หรือชื่อสามัญ **Madagascar ocotillo** เป็นพรรณไม้ผลัดใบในวงศ์ Didiereaceae เป็นพืชประจำถิ่นของมาดากัสการ์ตอนใต้

## คำอธิบาย
พืชชนิดนี้เป็นไม้พุ่มอวบน้ำมีหนาม มีลำต้นและใบหนากักเก็บน้ำ ซึ่งจะผลัดใบในฤดูแล้งที่ยาวนาน แม้ว่าลักษณะภายนอกจะคล้ายกับ ocotillo หรือชื่อวิทยาศาสตร์ *Fouquieria splendens* ที่มีถิ่นกำเนิดบริเวณทะเลทรายโซนอรันในทวีปอเมริกาเหนือ แต่ไม่ได้มีความเกี่ยวข้องกันทางพันธุกรรม 

ต้นอ่อนของ *Alluaudia* จะสร้างลำต้นที่พันกันซึ่งคงอยู่นานหลายปี หลังจากนั้นก้านส่วนกลางที่แข็งแกร่งจะพัฒนาขึ้น ลำต้นที่บริเวณโคนจะตายไป เหลือลำต้นที่มีลักษณะคล้ายไม้ยืนต้นซึ่งแตกกิ่งก้านบนลำต้นหลักสูงขึ้นไป

เช่นเดียวกับสายพันธุ์อื่น ๆ ในวงศ์ Didiereaceae ใบของ *Alluaudia* มีขนาดเล็ก ผลิตจากกิ่งงัน (brachyblast) คล้ายกับขุมหนาม (areole) ที่พบในกระบองเพชร ปรากฏเป็นใบเดี่ยวและมีหนามทรงกรวย ดอกมีลักษณะเป็นดอกไม่สมบูรณ์เพศ และวงกลีบดอกมีสมมาตรในแนวรัศมี

[thumb|''Alluaudia procera'' ที่[เขตภูมินิเวศ fourrés épineux de Madagascar ในอิฟาตี มาดากัสการ์]]
## อนุกรมวิธาน
วงศ์ Didiereaceae ประกอบด้วย 4 สกุล แบ่งออกเป็น 11 สายพันธุ์ ซึ่งสกุลใหญ่ที่สุดคือ *Alluaudia* (6 สายพันธุ์) โดย *Alluaudia* ถูกแบ่งออกเป็น 2 ชั้นคือ *Alluaudia* และ *Androyella* การแบ่งด้วยวิธีนี้ *Alluaudia procera* มีสายพันธุ์ใกล้ชิดคือ *[[Alluaudia ascendens]]* และ *[[Alluaudia montagnacii]]*

จากการวิจัยวิวัฒนาการชาติพันธุ์ระดับโมเลกุล สกุล *Alluaudia*, *Alluaudiopsis* และ *Didierea* จากวงศ์เดียวกัน ได้รับการสนับสนุนว่ามีบรรพบุรุษร่วมกัน (monophyletic) ทั้งหมด ความสัมพันธ์ภายในสกุล *Alluaudia* มีความเกี่ยวข้องกับวิวัฒนาการของพอลิพลอยด์ภายในวงศ์

นักวิจัยยังไม่ทราบว่าวงศ์ Didiereaceae มีต้นกำเนิดมาจากที่ใด อย่างไรก็ตามญาติที่ใกล้ที่สุดของวงศ์ Didiereaceae คือ *[[Calyptrotheca somalensis]]* ที่มีถิ่นกำเนิดในแอฟริกาตะวันออก จากการที่เกาะมาดากัสการ์แยกออกจากทวีปแอฟริกาเมื่อ 100 ล้านปีก่อน ดังนั้น Didiereaceae อาจมีต้นกำเนิดมาจากการแพร่กระจายไปยังมาดากัสการ์ของบรรพบุรุษในแอฟริกันตะวันออกที่มีลักษณะคล้าย *[[Calyptrotheca]]*

## อ้างอิง

## แหล่งข้อมูลอื่น
* 

หมวดหมู่:Didiereaceae
หมวดหมู่:พืชประจำถิ่นของมาดากัสการ์
หมวดหมู่:พืชอวบน้ำ
หมวดหมู่:พืชที่ได้รับการบรรยายในปี พ.ศ. 2446
มินนี่

**มินนี่** สามารถหมายถึง

* ณิชา ยนตรรักษ์
* ภัณฑิรา พิพิธยากร
* มินนี่ เมาส์